નવી દિલ્હી: વાલ્મિકી સમાજ અંગે ટિપ્પણી કરી હોવાના આરોપ સાથે બોલીવુડ અભિનેતા સલમાન ખાન અને અભિનેત્રી શિલ્પા શેટ્ટી વિરુદ્ધ ફરિયાદ નોંધાવવામાં આવી છે. આ કેસમાં નેશનલ કમિશન ફોર શેડ્યૂલ ટ્રાઈબે નોટીસ જાહેર કરીને ઈન્ફોર્મેશન એન્ડ બ્રોડકાસ્ટિંગ મિનિસ્ટ્રી અને દિલ્હી-મુંબઈના પોલીસ કમિશનર્સ પાસેથી 7 દિવસમાં જવાબ માગ્યો છે. ઉલ્લેખનીય છે કે, ‘ટાઈગર જિંદા હે’ ફિલ્મના પ્રમોશન માટે એક ટીવી શોમાં પહોંચેલા સલમાન ખાને શોની હોસ્ટ શિલ્પા સાથે મળીને જાતિસૂચક શબ્દનો ઉપયોગ કર્યો હતો, જેનો વિડીયો ઈન્ટરનેટ પર વાયરલ પણ થયો હતો.